Maskara
Maskara (arab. معسكر = Muʿaskar, ber. ⵎⵄⴻⵙⴽⴻⵔ = Mɛesker, pranc. Mascara) – miestas šiaurės vakarų Alžyre, 105 km į pietryčius nuo Orano, Tel Atlaso kalnuose; vilajos administracinis centras. Iš miesto plentai ir geležinkeliai veda į Oraną, Saidą, Relizaną. Vystoma cemento, odos, maisto pramonė, kilimų gamyba, apylinkėse veši vynuogynai, alyvmedžių giraitės, javų pasėliai.